

**ประกาศองค์การบริหารส่วนตำบลนิคมห้วยผึ้ง**

# **เรื่อง ข้อกำหนดจริยธรรมขององค์การบริหารส่วนตำบลนิคมห้วยผึ้ง อำเภอห้วยผึ้ง จังหวัดกาฬสินธุ์**

....................................

อาศัยอำนาจตามความในมาตรา ๖ วรรคสี่ และวรรคห้าของพระราชบัญญัติมาตรฐานทางจริยธรรม พ.ศ. ๒๕๖๒ ได้บัญญัติให้หน่วยงานของรัฐอาจจัดทำข้อกำหนดจริยธรรมเพื่อใช้บังคับกับเจ้าหน้าที่ของรัฐในหน่วยงานนั้นเพิ่มเติมจากประมวลจริยธรรมให้เหมาะสมแก่ภารกิจที่มีลักษณะเฉพาะของหน่วยงานของรัฐนั้นด้วยก็ได้ โดยต้องเป็นไปตามหลักเกณฑ์ที่คณะกรรมการมาตรฐานทางจริยธรรมกำหนด ประกอบกับ ข้อ ๑๒ ของระเบียบคณะกรรมการมาตรฐานทางจริยธรรม ว่าด้วยหลักเกณฑ์การจัดทำประมวลจริยธรรมข้อกำหนดจริยธรรมและกระบวนการรักษาจริยธรรมของหน่วยงานและเจ้าหน้าที่ของรัฐ พ.ศ. ๒๕๖๓ ได้กำหนดว่า หน่วยงานของรัฐอาจพิจารณาจัดทำข้อกำหนดจริยธรรม โดยนำหลักเกณฑ์การจัดทำประมวลจริยธรรมมาปรับใช้ตามที่เห็นสมควรเพื่อใช้บังคับกับเจ้าหน้าที่ของรัฐในหน่วยงานนั้นเพิ่มเติมจากประมวลจริยธรรมให้เหมาะสมแก่ภารกิจที่มีลักษณะเฉพาะของหน่วยงาน หรือสาขาวิชาชีพได้ องค์การบริหารส่วนตำบลนิคมห้วยผึ้ง จึงได้จัดทำข้อกำหนดจริยธรรม เพื่อเป็นแนวทางในการใช้บังคับกับพนักงานส่วนตำบล พนักงานครู พนักงานจ้างและลูกจ้างประจำขององค์การบริหารส่วนตำบลนิคมห้วยผึ้ง ซึ่งเป็นผู้ปฏิบัติงาน ทั้งหมดทุกระดับที่อยู่ในความรับผิดชอบขององค์การบริหารส่วนตำบลนิคมห้วยผึ้ง ดังต่อไปนี้

๑. ข้อกำหนดจริยธรรมขององค์การบริหารส่วนตำบลนิคมห้วยผึ้ง ให้ใช้บังคับตั้งแต่วันที่นายกองค์การบริหารส่วนตำบลนิคมห้วยผึ้งลงนามเพื่อประกาศเจตนารมณ์

๒. พนักงานส่วนตำบล หนักงานครู พนักงานจ้างและลูกจ้างประจำขององค์การบริหารส่วนตำบลนิคมห้วยผึ้ง ต้องปฏิบัติตนตามข้อกำหนดจริยธรรมขององค์การบริหารส่วนตำบลนิคมห้วยผึ้งและต้องไม่ฝ้าฝืนข้อกำหนดจริยธรรมขององค์การบริหารส่วนตำบลนิคมห้วยผึ้ง ดังต่อไปนี้

๒.๑ ยึดมั่นในสถาบันหลักของประเทศ ได้แก่ ชาติ ศาสนา พระมหากษัตริย์และการปกครองระบอบประชาธิปไตยอันมีพระมหากษัตริย์ทรงเป็นประมุข โดยยึดถือผลประโยชน์ของประเทศชาติเป็นสำคัญ ประพฤติ ปฏิบัติตนอยู่ในกรอบศีลธรรมอันดีและเทิดทูนรักษาไว้ซึ่งสถาบันพระมหากษัตริย์

๒.๒ ซื่อสัตย์สุจริต รับผิดชอบต่อหน้าที่ ปฏิบัติหน้าที่อย่างตรงไปตรงมาตามกฎหมายและตามทำนองคลองธรรม โปร่งใส และมีจิตสำนึกที่ดี

๒.๓ กล้าตัดสินใจ และกระทำในสิ่งที่ถูกต้องชอบธรรม และกล้าแสดงความคิดเห็นคัดค้านหรือเสนอให้มีการลงโทษผู้ที่ทำสิ่งไม่ถูกต้อง

๒.๔ คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

๒.๕ มุ่งผลสัมฤทธิ์ของงาน และภารกิจขององค์การบริหารส่วนตำบลนิคมห้วยผึ้ง

๒.๖ ปฏิบัติหน้าที่อย่างเป็นธรรม ปราศจากอคติ และไม่เลือกปฏิบัติ โดยการใช้ความรู้สึกหรือความสัมพันธ์ส่วนตัวหรือเหตุผลของความแตกต่างทางเชื้อชาติ ศาสนา เพศ อายุ สภาพร่างกายสถานะของบุคคลหรือฐานะทางเศรษฐกิจสังคม

๒.๗ ตำรงตนเป็นแบบอย่างที่ดีและรักษาภาพลักษณ์ของทางราชการ ด้วยการรักษาเกียรติศักดิ์ของความเป็นพนักงานส่วนตำบล พนักงานครู พนักงานจ้างและลูกจ้างประจำ รวมทั้งปฏิบัติตนเป็นพลเมืองดีและดำเนินชีวิตตามหลักปรัชญาเศรษฐกิจพอเพียง

๓. พนักงานส่วนตำบล พนักงานครู พนักงานจ้างและลูกจ้างประจำขององค์การบริหารส่วนตำบลนิคมห้วยผึ้ง ต้องปฏิบัติตามมาตรฐานทางจริยธรรม ประมวลจริยธรรมและข้อกำหนดจริยธรรมขององค์การบริหาร

ส่วนตำบลนิคมห้วยผึ้ง โดยให้ทุกส่วนราชการขององค์การบริหารส่วนตำบลนิคมห้วยผึ้ง มีการบันทึกข้อมูลการ

รับทราบและถือปฏิบัติตามมาตรฐานทางจริยธรรม ประมวลจริยธรรม และข้อกำหนดจริยธรรมของพนักงานส่วนตำบล พนักงานครู พนักงานจ้างและลูกจ้างประจำขององค์การบริหารส่วนตำบลนิคมห้วยผึ้งแต่ละคน 4.กรณีพนักงานส่วนตำบล พนักงานครู พนักงานจ้างและลูกจ้างประจำขององค์การบริหารส่วน ตำบลนิคมห้วยผึ้ง ปฏิบัติตนสอดคล้องตามมาตฐานทางจริยธรรมประมวลจริยธรรมและข้อกำหนดจริยธรรม ให้ทุกส่วนราชการขององค์การบริหารส่วนตำบลนิคมห้วยผึ้ง บันทึกข้อมูลพฤติกรรมที่พึงประสงค์และกรณีพนักงานส่วนตำบล พนักงานครู พนักงานจ้างและลูกจ้างประจำขององค์การบริหารส่วนตำบลนิคมห้วยผึ้ง ฝ่าฝืนมาตรฐานจริยธรรม ประมวลจริยธรรม และข้อกำหนดจริยธรรมให้ทุกส่วนราชการบันทึกข้อมูลการฝ่าฝืนหรือพฤติกรรมที่ไม่พึงประสงค์ ทั้งนี้ ให้ทุกส่วนราชการนำข้อมูลพฤติกรรมที่พึงประสงค์และข้อมูลการฝ่าฝืนหรือพฤติกรรมที่ไม่พึงประสงค์ ไปใช้ประกอบกระบวนการบริหารงานบุคคลต่อไป

ทั้งนี้ ตั้งแต่บัดนี้เป็นต้นไป

สั่ง ณ วันที่ ๑๖ เดือน ธันวาคม ๒๕๕๕



(นายสมหวัง ไชยประโคม)

นายกองค์การบริหารส่วนตำบลนิคมห้วยผึ้ง